รฟม.เตรียมรื้อสะพานรัชโยธินวันนี้!
อย่าลืม! รฟม. เตรียมรื้อสะพานข้ามแยกรัชโยธิน เพื่อก่อสร้างรถไฟฟ้าสายสีเขียวเหนือในวันนี้ เวลา 22.00 น.
11 ก.ย. 2558

พล.อ.ยอดยุทธ บุญญาธิการ ประธานคณะกรรมการ การรถไฟฟ้าขนส่งมวลชนแห่งประเทศไทย (รฟม.) เปิดเผยว่า บอร์ด รฟม.เห็นชอบตามข้อเสนอของกรุงเทพมหานครฯ ให้รื้อสะพานข้ามแยกรัชโยธิน และสร้างเป็นอุโมงค์ทางลอดทดแทนในแนวเดิม เพื่อก่อสร้างรถไฟฟ้าสายสีเขียวเหนือ ช่วงหมอชิต-สะพานใหม่-คูคต
ด้านนายพีระยุทธ สิงห์พัฒนากุล ผู้ว่าการ รฟม. เปิดเผยว่า ข้อเสนอของมหาวิทยาลัยเกษตรศาสตร์ ขอให้เลื่อนการรื้อสะพานแยกเกษตร ออกไปก่อน เนื่องจากมีพิธีพระราชทานปริญญานั้น ได้ประเมินแล้วไม่สามารถเลื่อนออกไปได้ เพราะจะกระทบต่อการส่งมอบสัญญาว่าจ้าง โดยมีกำหนดการรื้อในวันที่ 11 กันยายนนี้ เวลา 22.00 น. แต่พร้อมปรับแผนและให้ความร่วมมือเพื่ออำนวยความสะดวก